Pelėnas dvynys
Pelėnas dvynys (Microtus levis sin. Microtus rossiaemeridionalis) – vidutinio dydžio žiurkėninių (Cricetidae) šeimos graužikas. Tai dar visai neseniai Lietuvoje indentifikuota žinduolių rūšis. Išoriškai sunkiai atskiriamas nuo paprastojo pelėno, bet turi skirtingą chromosomų skaičių. Gyvena medžiais ir krūmais apaugusiuose vandens telkinių (upių, upelių, griovių, ežerų ir kt.) pakraščiuose, besiribojančiuose su pievomis, ganyklomis, javų laukais. Be to jie gyvena senose šiaudų stirtose, esančiose dobilienų, ganyklų palaukėse netoli gyvenviečių ir sodybų su medžiais ir krūmais. Lietuvoje paplitimas neištirtas.